D Philippine (amtlig Republik vo de Philippine, filipino: Repúbliká ng̃ Pilipinas; englisch: Republic of the Philippines; dr Name leitet sich vom schbanische König Philipp II. ab) lige im weschdlige Pazifische Ozean und ghöre zu Südoschdasie. S Südchinesische Meer drennt die Inselgruppe vo Vietnam im Weschte, d Celebessee vo Indonesie im Süde. Dr Archipel, wo sich vo 5 bis 21 Grad nördligi Breiti und vo 117 bis 126 Grad öschdligi Länge erschdreckt, bildet dr fümftgröschd Inselschdaat vo der Welt noch Indonesie, Madagaskar, Papua-Neuguinea und Japan.